text: কমলগঞ্জে বিভিন্ন স্থানে শীতবস্ত্র ও ভিজিএফ এর চাল বিতরণ – GBnews24.com
  জাতীয় সংসদের সাবেক চিফ হুইপ, বীর মুক্তিযোদ্ধা উপাধ্যক্ষ মোঃ আব্দুস শহীদ এমপি বলেছেন, প্রধানমন্ত্রী শেখ হাসিনার নেতৃত্বে দেশ এগিয়ে চলছে। সর্বক্ষেত্রে এই সরকার সফলতার স্বাক্ষর রাখছে। উন্নয়নের এই ধারাবাহিকতা রক্ষা করতে আগামী নির্বাচনে নৌকা প্রতীকে ভোট দিয়ে আওয়ামীলীগকে ক্ষমতায় বসাতে হবে। এজন্য সবাইকে ঐক্যবদ্ধভাবে কাজ করতে হবে। তিনি সোমবার দিনভর মৌলভীবাজারের কমলগঞ্জ উপজেলার রহিমপুর, পতনঊষার ও মুন্সীবাজার ইউনিয়নে দু:স্থদেও মাঝে কম্বল ও ভিজিএফ এর চাল বিতরণ এবং মইদাইল, ধাতাইল গাও, সুরানন্দপুর, বাসুদেবপুর, করিমপুর ও উবাহাটা গ্রামের শব্দকর সমাজের মধ্যে প্রধানমন্ত্রী শেখ হাসিনার পক্ষ থেকে প্রাপ্ত কম্বল বিতরণী অনুষ্ঠানে প্রধান অতিথির বক্তব্যে এসব কথাগুলো বলেন। এ সময় কমলগঞ্জ উপজেলা আওয়ামীলীগ সভাপতি এম, মোসাদ্দেক আহমেদ মানিক, উপজেলা প্রকল্প বাস্তবায়ন অফিসার মোহাম্মদ আসাদুজ্জামান, রহিমপুর ইউপি চেয়ারম্যান ইফতেখার আহমেদ বদর"ল, পতনঊষার ইউপি চেয়ারম্যান ইঞ্জিনিয়ার তওফিক আহমদ বাবু, মুন্সীবাজার ইউপি চেয়ারম্যান বীর মুক্তিযোদ্ধা আব্দুল মোতালিব তরফদার, উপজেলা বিআরডিবি চেয়ারম্যান ইমতিয়াজ আহমেদ বুলবুলসহ স্থানীয় আওয়ামীলীগ, যুবলীগ ও ছাত্রলীগ নেতৃবৃন্দ উপস্থিত ছিলেন।